Starmoen har Norges rikssenter for seilflyging, kalt etter Ole Reistad. Det arrangeres flere konkurranser og andre arrangement både for seilfly og motorflymiljøet på plassen i løpet av sommersesongen. Flyplassen ligger utenfor Gardermoen TMA som er det kontrollerte luftrommet rundt Gardermoen. Mye ukontrollert luftrom, spesielt nordover gjør det populært å arrangere seilflykonkurranser med vendepunkter mot Alvdal, Frya og Leirin.